आम आदमी पार्टी के छह प्रत्याशियों ने लोकसभा चुनाव के लिए सोमवार को अपने-अपने नामांकन पत्र दाखिल किए। चांदनी चौक से पंकज गुप्ता, पूर्वी दिल्ली से आतिशी, उत्तर पश्चिमी दिल्ली से गगन सिंह, दक्षिण दिल्ली से राघव चड्ढा, उत्तर-पूर्वी दिल्ली से दिलीप पांडे और नई दिल्ली से ब्रजेश गोयल ने अपने-अपने नामांकन भरे।
 चड्ढा ने दक्षिण दिल्ली से भाजपा सांसद रमेश बिधुड़ी के 'गुंडाराज' के खिलाफ रविवार को रोडशो निकाला था, जबकि पांच अन्य ने सोमवार सुबह अपना नामांकन पर्चा भरने से पहले मेगा रोडशो किया। आतिशी के साथ उपमुख्यमंत्री मनीष सिसोदिया थे जबकि पंकज गुप्ता के साथ वरिष्ठ नेता सत्येंद्र जैन थे। सिंह के साथ राज्यसभा सदस्य संजय सिंह थे तो पांडे के साथ वरिष्ठ नेता गोपाल राय देखे गए। गोयल ने वरिष्ठ नेता एनडी गुप्ता की मौजूदगी में अपना नामांकन पर्चा भरा। पार्टी के पश्चिम दिल्ली के प्रत्याशी बलबीर सिंह जाखड़ ने बृहस्पतिवार को अपना नामांकन दाखिल कर दिया था। आप ने कांग्रेस को हरियाणा, चंडीगढ़ और दिल्ली में गठबंधन को लेकर सोचने के लिए वक्त देने के वास्ते शुक्रवार को अपने तीन प्रत्याशियों के नामांकन दाखिल करने को टाल दिया था। बहरहाल, रविवार को राय ने कहा, " कांग्रेस ने हमारा वक्त जाया किया है। " उन्होंने कहा था कि सभी छह उम्मीदवार सोमवार को अपना नामांकन दाखिल कर रहे हैं । दिल्ली में 12 मई को चुनाव होना है जबकि नतीजे 23 मई को आएंगे।
 
आम आदमी पार्टी के छह प्रत्याशियों ने लोकसभा चुनाव के लिए सोमवार को अपने-अपने नामांकन पत्र दाखिल किए। चांदनी चौक से पंकज गुप्ता, पूर्वी दिल्ली से आतिशी, उत्तर पश्चिमी दिल्ली से गगन सिंह, दक्षिण दिल्ली से राघव चड्ढा, उत्तर-पूर्वी दिल्ली से दिलीप पांडे और नई दिल्ली से ब्रजेश गोयल ने अपने-अपने नामांकन भरे। चड्ढा ने दक्षिण दिल्ली से भाजपा सांसद रमेश बिधुड़ी के 'गुंडाराज' के खिलाफ रविवार को रोडशो निकाला था, जबकि पांच अन्य ने सोमवार सुबह अपना नामांकन पर्चा भरने से पहले मेगा रोडशो किया। आतिशी के साथ उपमुख्यमंत्री मनीष सिसोदिया थे जबकि पंकज गुप्ता के साथ वरिष्ठ नेता सत्येंद्र जैन थे। सिंह के साथ राज्यसभा सदस्य संजय सिंह थे तो पांडे के साथ वरिष्ठ नेता गोपाल राय देखे गए। गोयल ने वरिष्ठ नेता एनडी गुप्ता की मौजूदगी में अपना नामांकन पर्चा भरा। पार्टी के पश्चिम दिल्ली के प्रत्याशी बलबीर सिंह जाखड़ ने बृहस्पतिवार को अपना नामांकन दाखिल कर दिया था। आप ने कांग्रेस को हरियाणा, चंडीगढ़ और दिल्ली में गठबंधन को लेकर सोचने के लिए वक्त देने के वास्ते शुक्रवार को अपने तीन प्रत्याशियों के नामांकन दाखिल करने को टाल दिया था। बहरहाल, रविवार को राय ने कहा, " कांग्रेस ने हमारा वक्त जाया किया है। " उन्होंने कहा था कि सभी छह उम्मीदवार सोमवार को अपना नामांकन दाखिल कर रहे हैं । दिल्ली में बारह मई को चुनाव होना है जबकि नतीजे तेईस मई को आएंगे।